Els Ports-Maestrat, concurs d'emprenedors Altmaesports-Reactiva
2024-03-25 - 2024-04-05
CONCURS EMPREACTIVA
El pacte territorial per l’ocupació de la comarca dels Ports (Reactiva els Ports), el Grup d’Acció Local Altmaesports Leader i el Centre Europeu d’Empreses i Innovació de Castelló (CEEI Castelló) organitzen este concurs d’emprenedors, tenint com a objectiu coordinar iniciatives per a recolzar projectes empresarials, socials o mediambientals en els municipis que integren el seu territori, promovent d’esta manera la innovació, la generació d’ocupació, la retenció de població i el foment d’una cultura emprenedora que siga respectuosa amb l’entorn, i que incidisca directament a les comarques de Els Ports i Alt Maestrat.
XERRADA INFORMATIVA MOTIVACIONAL
Dilluns 25 de març a les 19:00h en el Saló d’Actes de l’Ajuntament de Forcall.
>>>> Inscriu-te ací!
OBJETIUS DEL CONCURS

Fomentar l’esperit emprenedor i la capacitat de creativitat i innovació, les aptituds per a portar a la pràctica una idea de negoci viable i nova, que tinga possibilitats d’implantació com a activitat econòmica en la comarca de Els Ports i Alt Maestrat
Recolzar a emprenedors amb projectes propis que contribuïsquen al desenvolupament social i econòmic del territori de Els Ports i Alt Maestrat
Fomentar l’esperit emprenedor i les iniciatives innovadores com a elements de progrés.
Fomentar la motivació, creativitat i inquietud emprenedora.
Ajudar als emprenedors en la seua formació especialitzada.

PARTICIPANTS I INSCRIPCIONS
Podran participar persones físiques majors de 18 anys, residents a les comarques de Els Ports i Alt Maestrat o amb directa vinculació amb estes .
La participació en el concurs consistirà a presentar un projecte emprenedor, el qual haurà de ser original i innovador i estar dirigit expressament a implantar-se en les comarques de Els Ports i Alt Maestrat.
Serà necessària inscripció prèvia per a poder participar del concurs a través del formulari que apareix en la part superior abans del dia 5 d’abril.
PROGRAMA
Els participants tindran l’oportunitat de realitzar un programa de formació distribuïda en 4 sessions (de 2 hores cadascuna), distribuïdes en 4 setmanes, sobre la base de la metodologia del Business Model Canvas de Osterwalder i al procés de direcció estratègica, tractant:

Sessió 1: 9 d’abril de 2024 – Viabilitat del mercat del model de negoci: segments de clients, proposta de valor, canals de distribució, relacions amb els clients, anàlisis de la competència i tendències de mercat.
Sessió 2: 16 d’abril de 2024 – Viabilitat tècnica del model de negoci: recursos clau, activitats clau i socis clau.
Sessió 3: 23 d’abril de 2024 – Viabilitat econòmica del model de negoci: estructura de costos i estructura d’ingressos.
Sessió 4: 30 d’abril de 2024 – Comunicació verbal i no verbal, creació del Pitch de la proposta de valor.

PREMIS
Es premien els dos millors projectes presentats. Cadascun dels dos premis consistirà en:

Part econòmica: 1000 € gràcies a les aportacions del patrocinador GAL Altmaesports Leader
Part en espècie (tutorització / mentorització): accés directe i preferent com a participants de la pròxima edició del Programa Move Up! Emprén amb Èxit de CEEI Castelló i Diputació de Castelló

A més, hi hauran dos accèssits que podran accedir directament al l’última fase del procés de selecció del Programa Move Up!, saltant-se tots els passos previs del procés.
MÉS INFORMACIÓ
Tota la informació apareix detalladament en les bases del concurs adjuntes.

INSCRIU-TE A TRAVÉS DEL FORMULARI QUE APAREIX EN LA PART SUPERIOR

Inspira’t, aprèn i desafia els teus límits!
